text stringlengths 0 17.2k |
|---|
intungulushi shilacenwa pakula bepeshiwa na banono |
lelo kulubali lumbi natulufya abana abasuma abaume na banakashi abeele mu mabumba yambi yambi nangu ukubwelela ku calo ici ecamusebanya |
twaipwishe abantu babili abakokola ukubomba ne misepela elyo nge ntungulushi sha cilonganino ifyo kwingaba ukucita pali ubu bwafya |
bushe bwafya nshi abana banono bakwata mufilonganino fyesu |
bushe mwalyumfwa ukuilishanya kwabo |
bamo batila abakote balafilwa ukutumfwa |
imisepela naititikishiwa sana kukunakila ifye sonde ukubongololwa kwa ndupwa ubwafya bwa bunonshi |
ifi bafimona ukuti abakote tabafisakama mu cilonganino |
ifyo icipingo cilanda tafibikwa mukuficita sana tafifwaikwa na mumikalile yesu kabili tafyakuma umuntu umo sana |
mu cifyalilwa kuti twatila icitetekelo cabana banono calyafya ukumfwa no kukonka icakumwenako lintu twaisa ku mimbile ne filimba |
fintu nshi fimo abakote bailishanya palwa bana banono mufilonganino fyesu |
bamo batila abana bashino nshiku banangani |
baposa inshita ishingi pa fintu ifishilebanonsha nangu fimo |
pamo ngo kutamba ifitunshitunshi |
ukuteya ifyangalo pali fimashini ukwangala ne fibusa |
balikwata umutunganya ku balebateka |
imikalile yacitetekelo intu abana banono babelamo yaliba iyaafya ukumfwa kuli ba munyina naba nkanshi abakalamba ne cakumwenako ni nyimbo ne filimba |
bushe apo mutontonkanya apabela amafya yene yene ni pi |
ubwafya bwine bwine kubulwa ukufundwa nangu ukupandwa amano ne cilonganino naba fyashi |
iyi nshila ilafwa ukukuula ukwampana pamo bwino pakati ka bana banono nabakote neci cilenga abakote ukwafwa abana banono mu mafya yabo |
abantu tabaishibana bwino tabapita mu fintu fimo fine tapaba no kutemwana ukwafikapo pakati kabo |
bushe finshi fingacitwa ku lubali lwa ntungulushi pakwampana nabana banono |
cikankala intungulushi ukufwaya inshila isuma iyakumfwaninamo nabana banono ukupitila mufyo nandile kale |
intungulushi shifwile shaishiba imisepeela mufilonganino fyabo no kubapeela imilimo iyo benga bomba |
icakucenjesha cakutila abana banono tabafwile ukupelwa ifyakucita ifingi pa muku umo |
intungulushi shifwile ukukula amalalo pakati ka nkulo ne nkulo |
bafwile ukuteyamika amatwi yabo ku mbali shonse |
ici kuti capilibula abana banono ukuti bamone umo cingabela icayanguka ukubombela abakote |
ici ukwabula no kutwishika kuti cawamya ukwampana pamo |
bushe imicitile ya bana banono nga basanga amafya mu cilonganino cabo kuti mwabapandako shani amano |
ilyo abana banono basanga amafya cilefwaikwa ukuba abatekanya |
bafwile baiipusha pamo ngefi bushe finshi shikulu alefwaya ifwe tucite pali ubu bwafya |
cilefwaikwa kabili ukwipusha abakalamba ilyo tabalacita icintu nangu cimo |
nga fintu icipingo cilanda abana banono bafwile ukubeela no kucindika abakote |
lesa tafwaya imiponto |
eico abana banono bafwile ukupepela amafya ayalesangwa mu cilonganino cabo nokubombela pamo |
bushe lubali nshi intungulushi sha misepeela shingabulamo |
intungulushi sha misepeela shifwile shacimona ukuba icikankala sana ukuba pakati ka misepela na bakote |
shifwile ukutungulula abana banono elyo no kupanda icilonganino amano ku mafya elyo nefilecusha abana banono |
bafwile baba abakumwenako abasuma |
abashisusha abanabo lelo abapepa no kubomba |
umulimo wa ntungulushi ya misepeela te kutulika ifilubo pa bantu lelo iifwile yaibikamo nokupwisha ifilubo bwino |
ukutemwa kuti kwapwisha amafya ayengi |
bushe mwalishibapo ifilonganino fimo umo abakote na bana banono basansamuka no kuba ne senge umo no munankwe |
bushe pakuti bafike pali ici bacitile shani |
ee ifyo ifi filonganino fyacita fyali bula abali mu fyupo ukulabombela pamo nabana banono |
amayanda yabo yaliba ayaisuka naku bana banono |
icatumbukamo cakutila ilyo abana banono basangwa na mafya balishiba ukuti bali na bantu abo bengalanda nabo |
ifi filonganino fyalipela imilimo ku misepeela iyo bali nokubomba mu cilonganino |
ici cilenga abana banono ukubulamo ulubali no kuba iciputulwa ca mubili wakwa yesu |
ee ninjishiba na fimbi ifyakumwenako |
muli ifyo filonganino intungulushi shalyumfwikisha ukuti abana banono ebuyantanshi bwa cilonganino |
bacilolo balatungilila intungulushi sha misepeela no kubacingilila |
tababatentemba lelo baba abaipekanya nga bampanda mano |
balatwalilila ukulanshanya nabana banono elyo nokubakoselesha ukuibimbamo mu cilonganino mukati na kunse mukulongana kwa cinkumbawile |
bacilolo kabili bafwaikwa ukuba abashipa mukukalipila ba munyina ne nkashi abalanda no kusuusha abana banono |
bafwile basosa apabuta ukuti tatulefwaya ukutamfya abana banono mumashiwi yakabosa mpuku |
ulubali lumbi nalo abana banono tabafwile ukusuminishiwa ukulasalula bamunyina nenkashi shabo ishikote iyo |
natotela sana pa masuko yenu aya nsekesha no kungafwa |
ba simon banda abena ndola abali mu cupo no mwana umo |
bakafundisha pa glo mu ndola |
abasangwa mukulongana na mumilimo ya misepeela pa myaka iingi ukufundisha mu butungulushi bwa cilonganino na mukulemba amabuku |
ba lothar jung abena germany abali mu cupo nabana bane |
intungulushi mu cilonganino |
abakumanya imyaka twenty five mu milimo ya misepela iyakulongana no kubila imbila |
pali nomba ebaletungulula umulimo pakati ka misepela mufilonganino fyonse ifya christian brethren ku germany |
bushe imwe ni shani |
bushe finshi mwapitamo na bena kristu banono na bakote mu cilonganino |
bushe mafya nshi mwamwene kabili yapwile shani |
bushe ubwafwilisho bwapela ba munyinefwe aba babili kuti bwabomba mu filonganino fya mu misumba ikalamba na mumishi |
kuti twatemwa ukumfwa kuli imwe bonse abena kristu abanono pamo nabakalamba |
natusambilishanye |
tulembeleni bwangu pakuti tutontonkanye no kukulila capamo |
amashiwi yantanshi |
umutende no kusenamina ififuma kuli shifwe lesa na shikulu yesu kristu fibe naimwe bonse mwe balebelenga aka kasebo |
awe mukwai ndi panshi ndetota kuli lesa wesu pakutila nauno mwaka alitusuminisha ukukwata ukukumana kuntu tukwata cila mwaka |
mukwai nga mwalipuswa kuli uku kulongana ninshi lekeni mwebe ifyo mwalipuswa ku mapalo yakwa lesa |
twalipalilwe apakalamba ku ba bomfi bakwa lesa |
uno mwaka kwali abantu abengi ukucila mu mwaka wafumako |
ama centres ayengi yalishile yonse ni eighteen elyo fwebene twalifika kuli ninety |
aba bonse babomfi bakwa lesa bamo niba kabila wa mbila nsuma elyo bambi nintungulushi sha filonganino |
seminar yatendeke pa monday twenty six january ukufika pa friday thirty january two thousand and nine ukukumana uku kwabelele pa samfya bible school apo tukwatila cila mwaka |
umulandu twakumanine |
umulandu twakumanine kwesha ukuicincisha mumulimo untu twaba nao uwa kubombela shikulu |
umulandu uukulu twalelolekeshapo uno mwaka kulenga abasambi |
kwali ukusopolola uyu mulandu mufiputulwa ifingi ukulingana nefyo cila kafundisha apelwe ulubali lwakulandapo pamo ngefi |
moneni ubulondoloshi pesamba mu cingeleshi |
ifyakonkapo ukufuma pebula two |
niwe nani bushe finshi ulefwaya |
finshi ulecita muno |
uyu muntu aiminine fye uwa buseko no kutila ca cine mulumendo taumpokelele bwino mu nganda mu mobe |
panuma ya kulolekesha uyu mweni yohane alifililwe ukumwishiba |
alifwele bwino ali uwacindama no kumoneka kwa ti ni mfumu |
uyu muntu aibukishe yohane ukuti bushe tawacilafwaya ukulanshanya na ine mu kwipushanya |
ukulanshanya na iwe |
ee pali munonko paulo |
yohane aliketwe nomwenso icakuti no mushishi ku mutwe wakwe waenda |
mu kulanda kwa kubulubusa yohane atile i iwe bushe niwe ciwa |
umuntu alisumine no kutila bushe nga cakuti te ine ciwa kuti naishiba shani ati ulefwaya ukulanshanya nankwe mu kwipushanya |
yohane takwete cakwasuka e calenga aikele fye tondolo |
Subsets and Splits
No community queries yet
The top public SQL queries from the community will appear here once available.